**VÝZVA NA PREDLOŽENIE CENOVEJ PONUKY**

(ďalej len „**výzva**“)

**na zákazku s nízkou hodnotou podľa ustanovenia § 117 zák. č. 343/2015 Z. z. o verejnom obstarávaní a o zmene a doplnení niektorých zákonov (**ďalej len„**ZVO**“**)**

Verejný obstarávateľ v súlade so ZVO týmto vyzýva na predloženie cenovej ponuky na zákazku verejného obstarávania.

1. **Identifikácia verejného obstarávateľa:**

**Názov: Mestská časť Bratislava – Petržalka**

**Sídlo: Kutlíkova 17, 852 12 Bratislava**

**IČO: 00603201**

**Zastúpenie:** **Ing. Ján Hrčka, starosta**

**Kontaktná osoba pre predmetnú zákazku: Ing. arch. Peter Mandák, tel. č.: 0947 487 188**

1. **Názov zákazky:**

**„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava“**

1. **Hlavný predmet obstarávania – CPV kód**:

71242000-6 Príprava projektov a návrhov, odhad nákladov

71250000-5 Architektonické, inžinierske služby a dozor

71248000-8 Dohľad nad projektom a dokumentáciou

71320000-7 Inžinierske projektovanie

1. **Postup a druh zákazky:** zákazka v zmysle § 117 ZVO na poskytnutie služby.
2. **Lehota na predkladanie cenových ponúk:**

Elektronickú ponuku uchádzači zašlú prostredníctvom systému JOSEPHINE **najneskôr do 19.10.2022 do 10:00 hod.** Ponuky doručené po lehote na predkladanie ponúk nebudú akceptované a nebudú predmetom vyhod­nocovania.

1. **Miesto dodania predmetu zákazky**:

* Miestny úrad Petržalka, Kutlíkova 17, 852 12 Bratislava

1. **Čas trvania zákazky:**

Zákazka sa uzatvára na dobu splnenia záväzkov vyplývajúcich zo zmluvy.

1. **Predpokladaná hodnota zákazky/množstvo/rozsah plnenia: 69.983,- € bez DPH**
2. **Opis predmetu zákazky:**
3. Predmetom zákazky je záväzok zhotoviteľa vykonať pre verejného obstarávateľa dielo **„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava.“** Objednávateľ má v pláne realizovať stavbu: „Sanácia stavebných porúch, obnova plavárne – ZŠ Pankúchova 4, Bratislava“ (ďalej len „**stavba**“ ) a za týmto účelom má Objednávateľ záujem vypracovať a dodať projektovú dokumentáciu, ktorej vykonanie a prevod práv s ňou súvisiacich je predmetom zmluvy o dielo, ktorá tvorí prílohu č. 2 tejto výzvy. Zhotoviteľje povinný vykonať pre verejného obstarávateľa:
4. Projekt pre stavebné povolenie Stavby (ďalej len „**PSPS**“);
5. Projektová dokumentácia pre realizáciu Stavby (ďalej len „**PDRS**“);
6. Vykonať aj odborný autorský dozor (ďalej len „**OAD**“) počas realizácie stavebných prác na stavbe.

Dielo **„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava“** sa zaväzuje zhotoviteľ vykonať pre verejného obstarávateľa v súlade so súťažnými podkladmi, ako aj v súlade so zmluvou o dielo a jej prílohami, ktoré sú jej neoddeliteľnou súčasťou.

1. **Rozsah práce:**

V súlade so zmluvou o dielo a jej prílohami.

1. **Možnosť rozdelenia predmetu zákazky na časti:**

Zákazka nie je rozdelená na časti.

1. **Spôsob určenia ceny predmetu zákazky:**

Cena predmetu zákazky bude určená v zmysle zákona č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z, ktorou sa vykonáva zákon o cenách ako cena konečná, nemenná a maximálna t.j. v cene sú zahrnuté všetky navýšenia tejto ceny, zmeny termínov, nárokov a podmienok jej uplatnenia, okrem prípadov zákonnej úpravy DPH.

Ak je uchádzač zdaniteľnou osobou pre DPH v zmysle príslušných predpisov (ďalej len „**zdaniteľná osoba**“), navrhovanú zmluvnú cenu uvedenie v zložení:

* navrhovaná zmluvná cena v EUR bez DPH/osobohodina,
* sadzba DPH v % a výška DPH v EUR/osobohodina,
* navrhovaná zmluvná cena v EUR vrátane DPH/osobohodina.

Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.

**Cena je konečná a zahŕňa všetky náklady spojené s poskytnutím služby/dodaním tovaru/uskutočnením stavebných prác.**

1. **Podmienky financovania:**

Na predmet zákazky verejný obstarávateľ neposkytuje žiadne preddavky ani zálohové platby. Predmet zákazky sa bude financovať z rozpočtových prostriedkov verejného obstarávateľa a na základe faktúr, v ktorých je zhotoviteľ povinný uviesť jednotlivé položky a celkovú cenu bez DPH a vrátane DPH.

Splatnosť faktúry je 30 kalendárnych dní odo dňa doručenia faktúry a nárok na zaplatenie dohodnutej ceny vzniká až po riadnom a včasnom uskutočnení poskytnutia služby.

1. **Typ zmluvy:**

Zmluva o dielo v zmysle § 536 a nasl. zákona č. 513/1991 Zb. Obchodného zákonníka, v znení neskorších predpisov (ďalej len „**ObZ**“). Záväzný návrh Zmluvy o dielo je prílohou tejto výzvy.

1. **Požadované doklady:** podľa bodu 16. až 18. tejto výzvy.
2. **Podmienky účasti uchádzačov vo verejnom obstarávaní týkajúce sa osobného postavenia:**
   1. Uchádzač preukáže splnenie podmienky účasti týkajúcej sa osobného postavenia podľa **§ 32**ods. **1** písm. **e)** ZVO:

Verejný obstarávateľ požaduje od uchádzačov, aby mali v doklade o oprávnení poskytovať službu zapísaný predmet podnikania, oprávňujúci uchádzača na poskytnutie služby vo vzťahu k predmetu zákazky, ktorým môže byť:

* Doklad o oprávnení poskytovať službu, v ktorom musí byť zapísaný predmet podnikania oprávňujúci uchádzača na poskytnutie služby vo vzťahu k predmetu zákazky; uchádzač predloží platné oprávnenie na poskytnutie služby podľa charakteru predmetu zákazky v zmysle platnej legislatívy SR (Zápisy v registroch SR – Obchodnom či Živnostenskom/ Výpis z ORSR, resp. Výpis zo ŽRSR). Ak je uchádzač zapísaný v  Zozname hospodárskych subjektov vedenom Úradom pre verejné obstarávanie, nie je povinný predkladať vyššie uvedený doklad.
  1. Splnenie podmienky účasti týkajúcej sa osobného postavenia podľa **§ 32** ods. **1** písm. **f)** ZVO:

Uchádzač doloženým čestným vyhlásením preukáže, že nemá uložený zákaz účasti vo verejnom obstarávaní, potvrdený konečným rozhodnutím v SR alebo v štáte sídla, miesta podnikania alebo obvyklého pobytu. Dokument musí byť podpísaný štatutárnym zástupcom alebo osobou oprávnenou konať za uchádzača, nahratý vo formáte pdf.

Ak má uchádzač alebo záujemca sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 16. tejto výzvy alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

Ustanovenia týkajúce sa preukazovania splnenia podmienok účasti osobného postavenia prostredníctvom zápisu do zoznamu hospodárskych subjektov týmto nie sú dotknuté.

* 1. Splnenie podmienky účasti týkajúcej sa konfliktu záujmov v zmysle **§ 23** ZVO:

Uchádzač doloženým čestným vyhlásením preukáže, že mu nie je známy žiadny potenciálny konflikt záujmov v zmysle § 23 ZVO.

1. **Podmienky účasti týkajúce sa odbornej a technickej spôsobilosti:**
   1. Uchádzač musí spĺňať podmienky účasti týkajúce sa technickej spôsobilosti podľa § 34 zákona o verejnom obstarávaní, ktoré preukazuje:
2. podľa **§ 34 ods. 1 písm. g)** zákona o verejnom obstarávaní predložením:

* dokladu o technickej a odbornej spôsobilosti vykonávať činnosti, ktoré sú predmetom zákazky v súlade so zákonom č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení Zmluvy o dielo bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní. Oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

1. **Obsah cenovej ponuky:**

Ponuka predložená uchádzačom musí byť v štátnom jazyku (t.j. v slovenskom jazyku), resp. v českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe a vyhotovená v písomnej forme, elektronicky prostredníctvom elektronického systému JOSPHINE a musí obsahovať:

* Doklady podľa bodu 16. a 17. výzvy
* Doplnený návrh zmluvy s prílohami opatrený pečiatkou a podpisom
* Doplnenú cenovú ponuku
* Identifikáciu uchádzača v súlade s prílohou č. 3 tejto výzvy

1. **Kritériá na vyhodnotenie ponúk:**

Vyhodnocovať sa budú výlučne ponuky, ktoré splnili všetky podmienky a požiadavky obstarávateľa uvedené v tejto výzve na predloženie ponuky a jej prílohách, a ktoré boli riadne a včas v lehote na predkladanie ponúk doručené obstarávateľovi v podobe a vo forme podľa tejto výzvy na predloženie ponuky.

* Ponuky uchádzačov sa budú vyhodnocovať na základe **najnižšej celkovej ceny za predmet zákazky** v EUR bez DPH,
* Úspešným uchádzačom sa stane uchádzač, ktorý predloží najnižšiu celkovú cenu za predmet zákazky bez DPH,
* Celková cena za predmet zákazky musí zahŕňať všetky náklady spojené s poskytnutím služby/dodaním tovaru/uskutočnením stavebných prác.

1. **Obhliadka miesta plnenia zákazky:**

Neuskutočňuje sa.

1. **Stanovenie zmluvných podmienok:**

Verejný obstarávateľ na základe vyhodnotenia predložených ponúk uzavrie s úspešným uchádzačom zmluvu o dielo:

**„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava“**

Návrh zmluvy tvorí prílohu č. 2 výzvy, pričom uchádzač ako súčasť ponuky predloží podpísaný návrh zmluvy.

1. **Komunikácia medzi verejným obstarávateľom a záujemcami/uchádzačmi:**

* **elektronicky cez systém JOSEPHINE**
* V prípade nejasností týkajúcich sa požiadaviek uvedených vo výzve alebo inej sprievodnej dokumentácií, môže záujemca elektronicky požiadať verejného obstarávateľa prostredníctvom systému JOSEPHINE o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom.
* Verejný obstarávateľ si vyhradzuje právo predĺžiť lehotu na predkladanie ponúk.
* V prípade potreby môže verejný obstarávateľ vysvetliť, a ak to bude nevyhnutné aj doplniť informácie uvedené v tejto výzve na predkladanie ponúk.
* Verejný obstarávateľ po uplynutí lehoty na predkladanie ponúk vyhodnotí ponuky  a uchádzačov bude informovať prostredníctvom systému JOSEPHINE.
* Verejný obstarávateľ si vyhradzuje právo požiadať uchádzačov o vysvetlenie ich ponúk.
* Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.

1. **Spôsob predloženia ponuky:** [elektronicky](https://josephine.proebiz.com/sk/tender/9730/summary) – prostredníctvom systému JOSEPHINE.
2. **Mena a ceny uvádzané v ponuke:**

Uchádzač uvedie cenu v EUR bez DPH a cenu v EUR s DPH (ak uchádzač nie je platiteľom DPH, uvedie túto skutočnosť v ponuke). **Cenová ponuka musí zahŕňať všetky náklady na predmet zákazky. Za správnosť predloženej cenovej ponuky zodpovedá uchádzač.**

1. **Náklady na ponuku:**

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

1. **Iné požiadavky na predloženie cenovej ponuky:** Neuplatňuje sa.

1. **Vylúčenie uchádzača:**

Verejný obstarávateľ, si vyhradzuje právo vylúčiť uchádzača alebo jeho ponuku z procesu obstarávania, z dôvodov vyplývajúcich z § 40 ods. 6 ZVO.

1. **Oznámenie o výsledku vyhodnotenia ponúk:**

* úspešný uchádzač je povinný v lehote **do 5 pracovných dní** odo dňa doručenia oznámenia o úspešnosti ponuky predložiť:
  + 6 originálnych vyhotovení zmluvy (podpis, pečiatka, dátum).

1. **Použitie elektronickej aukcie:** Nie.
2. **Doplňujúce informácie:**

* Verejný obstarávateľ si vyhradzuje právo neprijať žiadnu z predložených ponúk, ak nebudú zodpovedať finančným možnostiam obstarávateľa, resp. predložené ponuky budú v rozpore s požiadavkami obstarávateľa uvedenými v tejto výzve na predloženie ponuky a jej prílohách.
* Proti rozhodnutiu verejného obstarávateľa pri postupe zadávania zákazky postupom podľa § 117 zákona o verejnom obstarávaní nie je možné podať námietky v zmysle platného zákona.

1. **Dôvody zrušenia obstarávania:**

Verejný obstarávateľ, si vyhradzuje právo zrušiť obstarávanie v súlade s § 57 ZVO.

O zrušení obstarávania budú všetci uchádzači písomne upovedomení.

Verejný obstarávateľ si vyhradzuje právo neuzavrieť s úspešným uchádzačom zmluvu v prípade, ak by táto zmluva obsahovala ustanovenia zvlášť nevyhovujúce pre verejného obstarávateľa.

1. **Informácia o výsledku vyhodnotenia ponúk uchádzačom:**

Verejný obstarávateľ po vyhodnotení ponúk bezodkladne upovedomí všetkých uchádzačov o výsledku vyhodnotenia ponúk prostredníctvom systému JOSEPHINE. Úspešnému uchádzačovi oznámi, že jeho ponuku prijíma, ostatným oznámi, že neuspeli.

1. **Ďalšie informácie verejného obstarávateľa:** Nie sú.

V Bratislave, dňa 7.10.2022

Spracoval/a: JUDr. Miroslav Cák, garant verejného obstarávania

Osoba zodpovedná za správne a úplné zadanie opisu predmetu zákazky a stanovenie PHZ:

Bc. Miloš Holán, poverený vedením referátu investičných činností

**Prílohy:**

Príloha č. 1 – Cenová ponuka

Príloha č. 2 – Zmluva o dielo s prílohami

Príloha č. 3 – Identifikácia uchádzača

Príloha č. 1 – Cenová ponuka

**Identifikácia verejného obstarávateľa:**

Názov : **Mestská časť Bratislava-Petržalka**

Adresa: Kutlíkova 17, 852 12 Bratislava

IČO: 00 603 201

**Identifikačné údaje uchádzača:**

Obchodný názov spoločnosti: ..............................................................

Sídlo alebo miesto podnikania: ..............................................................

IČO: ..............................................................

**Zákazka:**

**„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava“**

**Cenová ponuka**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.** | | **Označenie položky predmetu zmluvy** | **MJ** | **Množstvo** | **Cena za jednu jednotku**  **[EUR bez DPH]** | **Cena celkom**  **[EUR bez DPH]** | **Sadzba 20% DPH**  **[EUR]** | **Cena celkom**  **[EUR s DPH]** |
| **1.** | | **Projekt pre stavebné povolenie Stavby (PSPS)** | ks | 1 |  |  |  |  |
| **2.** | | **Projektová dokumentácia pre realizáciu Stavby (PDRS)** | ks | 1 |  |  |  |  |
| **3.** | | **Odborný autorský dozor (OAD)** | hodina | 40 |  |  |  |  |
|  | **Cena celkom [EUR bez DPH]** | | | | | |  |  |
|  | **Cena celkom [EUR s DPH]** | | | | | |  |  |

Dátum: ......................................... Podpis: ............................................

(vypísať meno, priezvisko a funkciu oprávnenej osoby uchádzača)

Príloha č. 3

**Identifikačné údaje uchádzača**

**(krycí list)**

**Identifikácia verejného obstarávateľa:**

Názov : **Mestská časť Bratislava - Petržalka**

Adresa: Kutlíkova č. 17, 851 02 Bratislava 5

Krajina: Slovenská republika

IČO: 00 603 201

DIČ: 2020936643

Zastúpená: Ing. Ján Hrčka, starosta

**„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava“**

**Identifikačné údaje uchádzača:**

|  |  |
| --- | --- |
| Obchodný názov spoločnosti: |  |
| Sídlo alebo miesto podnikania: |  |
| Ulica, číslo sídla: |  |
| PSČ: |  |
| Mesto a štát: |  |
| Štatutárny zástupca: |  |
| Meno, priezvisko, titul: |  |
| Telefón: |  |
| E-mail: |  |
| Internetová adresa: |  |
| Všeobecné identifikačné údaje: |  |
| Právna forma: |  |
| IČO: |  |
| IČ DPH: |  |
| DIČ: |  |
| Kontaktná osoba (meno, priezvisko, titul): |  |
| Telefón: |  |
| E-mail: |  |

|  |  |
| --- | --- |
| Ide o splnomocneného zástupcu skupiny dodávateľov?[[1]](#footnote-2) | Áno / Nie |
| Je uchádzač malý alebo stredný podnik? [[2]](#footnote-3) | Áno / Nie |

Uchádzač týmto vyhlasuje, že doklady uvedené v ponuke sú pravdivé, nie sú pozmenené a sú skutočné. Zoznam súborov a dokladov, ktorý uviedol je vyjadrený kompletne a úplne.

Uchádzač týmto vyhlasuje, že súhlasí s podmienkami verejného obstarávania na predmet zákazky **„Projektová dokumentácia na sanáciu stavebných porúch, obnovu plavárne – ZŠ Pankúchova 4, Bratislava“**, ktoré určil verejný obstarávateľ a súhlasí s obchodnými podmienkami uskutočnenia predmetu zákazky uvedenými v zmluve o dielo.

Dátum: .........................................

Podpis: ............................................

(vypísať meno, priezvisko a funkciu oprávnenej osoby uchádzača)

1. V prípade skupiny dodávateľov – nehodiace sa preškrtnite [↑](#footnote-ref-2)
2. Nehodiace sa preškrtnite [↑](#footnote-ref-3)